XVIII. 
ANNALES MUSEI NATIONALIS HUNGARIGL 1920—21. 
ŰJ-GUINEAI MADÁR-CESTODÁK. 
I. Papagály-eestodák, 
Irta De. Kotlán Sándoe. 
(Tizenkét ábrával.) 
VOGEL-CESTODEN AUS NEU-GUINEA. 
I. Papagei-Cestoden. 
Von De. Alexandee Kotlán. 
(Mit 12 Textfiguren.) 
A Bieó Lajos által Űj-Guineába.n, 1896—1899. években gyűjtött 
belső állati élősködők eléggé bőséges anyagából De. Rátz István 1 már 
1900-ban dolgozott fel néhány, Varanus-hCA származó cestodát. Az anyag 
nagyobbik, főleg madarakból származó részének feldolgozásában, sajnos, 
korai halála megakadályozta. A midőn most e nem csekély, de minden 
részében különös érdekességet nyújtó munka folytatására én vállalkozom, 
legyen szabad e helyen Bieó Lajos úrnak hálás köszönetemet kifejeznem 
egyrészt azért, hogy kutatásai közben a Helminthák gyűjtésének is időt 
és fáradságot szentelt, mi által Nemzeti Múzeumunk állattárát számos, a 
világirodalomban új typussal gazdagította, másrészt pedig azért, hogy a 
tárgyra vonatkozó egyes kérdéseimre mindenkor készséges felvilágosítást 
nyújtott. 
A következőkben, mint első közleményben az új-guineai papagá¬ 
jokban talált cestodákat ismertetem. A rendelkezésemre állott, 7 külön¬ 
böző papagáj bélcsatornájából gyűjtött anyag 9 üvegben volt elhelyezve. 
Papagájokból eddigelé a következő galandférgek voltak ismeretesek : 
Cittotaenia psittacea Fuhrm., lelőhelye : Új-Zéland. 
Moniezia Trichoglossi (Linst.), „ Új-Guinea, Ausztrália, Tazmánia. 
„ ambigua Fuhrm., „ Dél-Amerika. 
Moniezia Beauforti Janicki, „ Új-Guinea. 
„ sp. (?) Janicki, 
A porina alba Fuhrm., 
Brazília. 
1 Dr. Rátz István, Új-guíneai Cestodák. (Természettud. Közi. Pótfűz. LVII. köt. 
[1900.] 222. 1.) 
Annales Musei Nationalis Jlungarici. XVIII. 
1 
